**ÁTADÁS-ÁTVÉTELI MEGÁLLAPODÁS**

Mely létrejött egyrészről ***Bátaszék Város Polgárőr Egyesülete*** (székhely: 7140 Bátaszék, Szabadság u. 4., adószám: 18863871-1-17, képviseletében: Farkas András elnök), mint átadó (továbbiakban: ***Átadó***),

másrészről ***Bátaszék Város Önkormányzata***(székhely: 7140 Bátaszék, Szabadság u. 4., adószám: 15733304-2-17, képviseletében: dr. Bozsolik Róbert polgármester), mint átvevő (továbbiakban: ***Átvevő***)

továbbiakban együtt: ***Szerződő felek*** között, az alulírott napon és helyen, az alábbi feltételek mellett:

1. Előzmény:

Átadó a 122/2009. (IX. 17.) FVM rendelet alapján a Helyi Vidékfejlesztési Stratégiák LEADER fejezetének végrehajtásához nyújtandó támogatás pályázati felhívásának keretében a 1014648 azonosítószámú, Térfigyelő kamerarendszerek kiépítése, meglévő bővítése célterületre 2009. 11. 16. napján pályázatot nyújtott be, mely alapján Alsónyéken 1, Pörbölyön 1, Bátaszéken 8 kamerapont és 4 átjátszó állomás, valamint 1 képrögzítő központ került kiépítésre. Az Átadó tulajdonában lévő Térfigyelő kamerarendszer és tartozékai tételes felsorolását a jelen szerződés elválaszthatatlan részét képező *1. sz. melléklet* tartalmazza.

Átadó rendszer-üzemeltetési kötelezettsége – figyelemmel *az Európai Mezőgazdasági Vidékfejlesztési Alap társfinanszírozásában megvalósuló támogatások igénybevételének általános szabályairól szóló 23/2007. (IV. 17.) FVM rendelet* 23. § (1) bekezdésében foglaltakra – 2017. december 14. napján lejárt.

Az Átadó a WBS Rendszerház Kft-vel (6500 Baja, Petőfi u. 26. II/6., Cg. 03-09-0114197) 2012. július 1. napján kötött „Rendszer-felügyeleti szerződés”-t – az Átadó tulajdonát képező WBS-INTEGRON térfigyelő rendszer folyamatos karbantartása és az esetlegesen előforduló hibák elhárítása (összegezve: rendszer-felügyeletre) tárgyában – 2018. január 31. napjával felmondta.

1. Átadó térítésmentesen átadja, Átvevő pedig átveszi az 1. pontban írt pályázat útján szerzett, 1. sz. mellékletben felsorolt eszközöket.
2. A Térfigyelő kamerarendszer és tartozékai átadásáról Bátaszék Város Polgárőr Egyesületének Közgyűlése 6/2018. (II. 24.) PK számú határozatával döntött (*2. sz. melléklet*).
3. Az 1. sz. mellékletben tételesen felsorolt eszközök 7.217.289,- Ft, azaz Hétmillió-kettőszáztizenhétezer-kettőszáznyolcvankilenc forint értéket képviselnek. Átadó kijelenti, hogy a pályázat útján szerzett eszközök tekintetében adólevonási jog nem illette meg, így áfa-fizetési kötelezettség nem terheli.
4. A Térfigyelő kamerarendszert az Átvevő fogja üzemeltetni, a 2. pontban említett térítés nélküli eszközátadás a kamerarendszer üzemeltetésre történő átadásával együtt valósul meg.
5. Szerződő felek az átadás-átvételhez kapcsolódó intézkedések végrehajtása során kölcsönösen együttműködve járnak el.
6. Átadó szavatol azért, hogy az Átvevő az 1. sz. mellékletben felsorolt eszközökön minden tehertől, pertől, korlátozástól és igénytől mentes tulajdonjogot szerez, senkinek sincs olyan joga, amely Átvevőt a birtoklásban, üzemeltetésben zavarná vagy korlátozná.

2

1. Az 1. sz. mellékletben felsorolt eszközöket Átadó legkésőbb a jelen megállapodás aláírásának napján Átvevő birtokába adja, ezen időponttól Átvevőre száll az eszközök tulajdonjoga. A birtokbaadás időpontjától az eszközök üzemeltetésére, felügyeletére, fejlesztésére, bővítésére, stb. az Átvevő köthet harmadik személyekkel szerződést.
2. Jelen megállapodást Bátaszék Város Önkormányzatának Képviselő-testülete a …/2018.(III.28.) önkormányzati határozattal hagyta jóvá.
3. Jelen megállapodás 3 (Három) egyező példányban készült, melyből 2 (Kettő) példány az Átvevőt illeti meg.

Jelen átadás-átvételi megállapodást a felek – olvasás és értelmezés után – mint akaratukkal mindenben megegyezőt jóváhagyólag aláírták.

Bátaszék, 2018. március ….

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Bátaszék Város Polgárőr Egyesülete Bátaszék Város Önkormányzata**

 **Átadó Átvevő**

 Farkas András elnök Dr. Bozsolik Róbert polgármester

Jogilag ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kondriczné dr. Varga Erzsébet**

jegyző

Pénzügyileg ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mórocz Zoltán**

pénzügyi irodavezető